420 Harald Høffding. 



Forestillinger som Betingelse for den vigtigste Modsætning 

 indenfor Religionshistorien, Modsætningen mellem Naturreligion 

 og etisk Religion. Baade historisk set og rent logisk set har 

 det etiske derfor Prioritet i Forhold til det religiøse. Og dette 

 træder særligt frem derved, at religiøse Debatter tilsidst føre 

 tilbage til etiske Modsætninger, til en forskellig Vurdering, — 

 altsaa til en Forskel i Henseende til de Værdier, hvis Bestaaen 

 der tros paa. 



Men selv om dette er rigtigt, er dermed Forholdet mellem 

 Religion og Etik ikke udtømt. Der maa endnu fra et rent etisk 

 Standpunkt spørges : hvilken Værdi har det at tro paa Værdiens 

 Bestaaen? Det er Spørgsmaalet om Religionens Betydning som 

 Form for aandelig Kultur. Behandlingen af dette Spørgsmaal 

 kræver en indgaaende psykologisk og sociologisk Undersøgelse. 

 Psykologisk set har en saadan Tro Betydning ved at styrke 

 Villien og ved den Udvidelse af Horizonten, den fører til. Troen 

 paa Værdiens Bestaaen lader os, selv om vi ikke i det enkelte 

 kunne forfølge Værdimetamorfoserne, anskue Tilværelsen som 

 et stort System af potentielle Værdier, der for en Del gennem 

 menneskeligt Arbejde skulle omsættes til aktuelle Værdier. Gen- 

 nem sin inderste Rod hænger her den etiske Bevidsthed sammen 

 med den religiøse. Troen paa Værdiens Bestaaen faar i Etiken 

 en lignende Betydning som Ideer, Antecipationer og Hypoteser 

 have paa det teoretiske Omraade. En ængstelig Klamren til 

 givne Erfaringer udelukker let fra at gøre nye Erfaringer. Alle- 

 rede dem gamle Heraklit har sagt: Naar du ikke haaber, vil 

 du ikke udfinde det, der ikke kunde haabes. Sociologisk har 

 Religionen sin store Betydning gennem sin Organisation og 

 gennem den filantropiske Virksomhed, den fremkalder. 



Et mere eller mindre skarpt Modsætningsforhold mellem 

 Religion og Etik fremkommer ikke blot, naar Religionen op- 

 stiller Bud eller Forbud, som etisk set ikke kunne anerkendes. 

 Den mest karakteristiske Modsætning fremkommer, naar Troen 

 paa Værdiens Bestaaen selv bliver en Hindring for Arbejdet paa 



10 



